  Наталья Тетерина Дэбесын ёрос газетсылэсь тиражзэ будэтыны луонлык шедьтӥзы: арнялы быдэ потӥсь «Новый путь» газетэз но удмурт кылын «Байгурезь» ватсэтсэ райполэн 33 вузкаронниосысьтыз но ужбергатӥсьёслэн 3 магазинъёсысьтызы басьтыны луоз. Со сярысь ивортодэтъя «Удмуртия» агентстволы газетлэн валтӥсь редакторез Юлия Кардапольцева вераз. Мон валай, гожтӥськон пыр гинэ ми кыдёке ум кошке, кулэ розницае потыны, газетэз вузаны. Тужгес капчи сое лэсьтыны райпо пыр, малы ке шуоно милям райпомы туж азинлыко, Удмуртиын одӥгез устоосыз пӧлысь лыдъяське. Соослэн вузкаронниосы быдэс ёросъя, котькуд гуртын, туж пичиосаз но Юлия Кардапольцева, «Новый путь» газетлэн валтӥсь редакторезКивалтӥсь пусйиз, газетъёсты вузкаронниос пыр вӧлмытон та арнялэн номерысеныз кутскоз. Гуртъёсы соосты нянь пыжись комбинатысь машинаос нуллозы. Та дырлы тиражез 1 сюрс 900 экземплярысен 2 сюрс 200-озь будэтӥзы ни. Удмурт кылын «Байгурезь» ватсэт туннэ нуналлы 300 экземплярен потэ, азьланяз вузкарон умой мынӥз ке, солэн но тиражез йылыны быгатоз, лыдъя Юлия Кардапольцева. Со верамъя, редакци пыр гожтӥськемъёслы но газетсы вузкаронние вуоз. Озьыен, Дэбес райпо понна но та ужрад пайдаё, малы ке шуоно газетлы лыктэмъёс одно ик мукет вузъёсты но басьтозы, шуэ валтӥсь редактор. Юлия Кардапольцева тодэмъя, та выллем амал Балезино ёросын кутӥське. «Вперёд» ёрос газетсы отын ог 40 вузкаронниос пыр калыке вӧлме. Тегъёс: Дэбес СМИ Удмуртия Мерлык  